CELEX: 31992R3059
Language: el
Date: 1992-10-23 00:00:00
Title: Κανονισμός (ΕΟΚ) αριθ. 3059/92 της Επιτροπής της 23ης Οκτωβρίου 1992 περί αποκαταστάσεως της εφαρμογής τελωνειακών δασμών για προϊόντα του κωδικού ΣΟ ex 0603 10 53, καταγωγής Κολομβίας, δικαιούχου των προβλεπόμενων στον κανονισμό (ΕΟΚ) αριθ. 3835/90 του Συμβουλίου δασμολογικών προτιμήσεων

Avis juridique important

|

31992R3059

Κανονισμός (ΕΟΚ) αριθ. 3059/92 της Επιτροπής της 23ης Οκτωβρίου 1992 περί αποκαταστάσεως της εφαρμογής τελωνειακών δασμών για προϊόντα του κωδικού ΣΟ ex 0603 10 53, καταγωγής Κολομβίας, δικαιούχου των προβλεπόμενων στον κανονισμό (ΕΟΚ) αριθ. 3835/90 του Συμβουλίου δασμολογικών προτιμήσεων  

Επίσημη Εφημερίδα αριθ. L 308 της 24/10/1992 σ. 0007 - 0007

ΚΑΝΟΝΙΣΜΟΣ (ΕΟΚ) αριθ. 3059/92 ΤΗΣ ΕΠΙΤΡΟΠΗΣ  της 23ης Οκτωβρίου 1992  περί αποκαταστάσεως της εφαρμογής τελωνειακών δασμών για προϊόντα του κωδικού ΣΟ ex 0603 10 53, καταγωγής Κολομβίας, δικαιούχου των προβλεπόμενων στον κανονισμό (ΕΟΚ) αριθ.  3835/90 του Συμβουλίου δασμολογικών προτιμήσεωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3835/90 του Συμβουλίου της 20ής Δεκεμβρίου 1990 (1) που τροποποιεί τους κανονισμούς (ΕΟΚ) αριθ. 3831/90, (ΕΟΚ) αριθ. 3832/90 και (ΕΟΚ) αριθ. 3833/90 περί της εφαρμογής των γενικευμένων δασμολογικών προτιμήσεων για ορισμένα  προϊόντα καταγωγής Βολιβίας, Κολομβίας, Εκουατόρ και Περού, που παρατάθηκε από το 1992 με τον κανονισμό (ΕΟΚ) αριθ. 3587/91 (2), και ιδίως το άρθρο 3,  Εκτιμώντας:  ότι, με βάση το άρθρο 3 του κανονισμού (ΕΟΚ) αριθ. 3835/90 εισάγονται ατελώς στην Κοινότητα, μεταξύ άλλων, τα γαρίφαλλα του κωδικού ΣΟ ex 0603 10 53, καταγωγής Κολομβίας- ότι σ' αυτά τα προϊόντα εφρμόζονται κυρίως τα άρθρα 7 και 12 του κανονισμού (ΕΟΚ)  αριθ. 3833/90-  ότι, σύμφωνα με το άρθρο 7 του κανονισμού (ΕΟΚ) αριθ. 3833/90, η είσπραξη τελωνειακών δασμών δύναται να επαναφερθεί μερικώς ή ολικώς, ιδίως αν οι εισαγωγές των ανωτέρω προϊόντων πραγματοποιούνται σε ποσότητες ικανές να βλάψουν ή να απειλήσουν με  σημαντική ζημία τους κοινοτικούς παραγωγούς ομοίων προϊόντων ή άμεσους ανταγωνιστές-  ότι οι προτιμησιακές εισαγωγές ορισμένων γαριφάλλων της Κολομβίας πραγματοποιούνται σε ποσότητες ικανές να απειλήσουν σημαντική ζημία στους κοινοτικούς παραγωγούς αυτών των προϊόντων- ότι για το λόγο αυτό ενδείκνυται να επαναφερθούν μερικώς οι  τελωνειακοί δασμοί του κοινού δασμολογίου για τα εν λόγω προϊόντα σε σύντομο χρονικό διάστημα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 27 Οκτωβρίου 1992, η είσπραξη δασμών, η οποία είχε ανασταλεί για το 1992 με βάση τον κανονισμό (ΕΟΚ) αριθ. 3835/90, επαναφέρεται κατά το 70 % του δασμού που εφαρμόζεται έναντι τρίτων χωρών κατά την εισαγωγή στην Κοινότητα των παρακάτω  προϊόντων, καταγωγής Κολομβίας:      Κωδικός ΣΟ  Περιγραφή εμπορευμάτων     ex 0603 10 53  Γαρίφαλλα:  - Με μήκος στελέχους που είναι ανώτερο ή ίσο των 0 εκατοστών και δεν υπερβαίνει τα 30 εκατοστά.     Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Οκτωβρίου 1992. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 370 τς 31. 12. 1990, σ. 126. (2) ΕΕ αριθ. L 341 της 12. 12. 1991, σ. 1. Κανονισμός όπως τροποποιήθηκε από τον κανονισμό (ΕΟΚ) αριθ. 1509/92 του Συμβουλίου (ΕΕ αριθ. L 159 της 12. 6. 1992, σ. 1).